கேள்வி: இலிண்டா சுவாவின் மரணம் - பின்னணி என்பது என்ன?
பதில்: ஓய்வுபெற்ற தொழிலதிபர் மற்றும் இல்லத்தரசியின் நான்கு குழந்தைகளில் இரண்டாவது குழந்தை இலிண்டா சுவா ஆவார். எக்சான்மொபில் என்ற அமெரிக்க நிறுவனத்தில் நிதி அறிக்கையிடும் மேலாளராக இருந்தார். 1991 ஆம் ஆண்டு நான்யாங் தொழில்நுட்ப பல்கலைக்கழகத்தில் படித்தபோது அக்கல்லூரியின் மாணவர் ஒருவருடன் இவருக்கு காதல் அரும்பியிருந்தது. அந்த ஆண்டு திசம்பர் மாதத்தில் இவர்கள் திருமணம் செய்து கொள்ள திட்டமிட்டிருந்தனர்.
கேள்வி: இலிண்டா சுவாவின் மரணம் - விசாரணைகள் பற்றி தகவல் சொல்.
பதில்: நூற்றுக்கணக்கானவர்களிடம் சிங்கப்பூர் காவல்துறையினர் விசாரணை நடத்தினர். ஆனால் எந்த பயனுள்ள தடயங்களும் கிடைக்கவில்லை. மார்ச் மாதத்தில், சிங்கப்பூர் தொலைக்காட்சியில் தேசிய குற்றத் தடுப்பு மன்றமும் சிங்கப்பூர் காவல் துறையும் கூட்டுமுயற்சியில் தயாரித்த குற்றவியல் நிகழ்ச்சியான கிரைம்வாட்ச்சு நிகழ்ச்சியில், அந்த ஆண்டின் முதல் கதைப் பிரிவில் இந்த கொலை பற்றிய தகவல்களுக்கான பொது வேண்டுகோளை ஒளிபரப்பியது. 2000 ஆம் ஆண்டு மார்ச்சு மாதம் 29 ஆம் தேதியன்று குடிமக்கள் குழுக்கள், பொதுமக்கள் மற்றும் இலிண்டா சுவாவின் நண்பர்கள் இத்தாக்குதலுக்குப் பின்னால் உள்ள குற்றவாளியைப் பற்றிய தகவல் கொடுப்பவர்களுக்கு $80,000 வெகுமதியை வழங்குவதாகவும் அறிவித்தனர்.